แนวโน้ม SET แกว่งไซด์เวย์ จับตาประชุมเฟด-ตัวเลขแรงงานสหรัฐ
แนวโน้ม SET เช้าแกว่งไซด์เวย์ รอประชุมเฟดและรายงานจ้างงานนอกภาคเกษตรสหรัฐ รวมถึงคลายกังวลปัจจัยแบงก์สหรัฐล้มหลังเจพีมอร์แกนเข้าซื้อ FRB แต่สัปดาห์นี้ตลาดบ้านเราเปิดแค่ 2 วันคาดวอลลุ่มยังซึม โดยให้แนวต้าน 1,535-1,540 จุด แนวรับ 1,520-1525 จุด
แนวโน้ม SET เช้าแกว่งไซด์เวย์ รอประชุมเฟดและรายงานจ้างงานนอกภาคเกษตรสหรัฐ รวมถึงคลายกังวลปัจจัยแบงก์สหรัฐล้มหลังเจพีมอร์แกนเข้าซื้อ FRB แต่สัปดาห์นี้ตลาดบ้านเราเปิดแค่ 2 วันคาดวอลลุ่มยังซึม โดยให้แนวต้าน 1,535-1,540 จุด แนวรับ 1,520-1525 จุด
2 พ.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดแกว่งไซด์เวย์ระหว่างรอติดตามการประชุมธนาคารกลางสหรัฐ (เฟด) ในสัปดาห์นี้ รวมถึงการรายงานตัวเลขการจ้างานนอกภาคการเกษตรของสหรัฐด้วยเช่นกัน
ขณะที่ปัจจัยเรื่องแบงก์ในสหรัฐล้มน่าจะคลายกังวลลงไปบ้างหลังเจพีมอร์แกน เชส แอนด์ โคเข้าซื้อกิจการ First Replublic Bank
อย่างไรก็ตาม สัปดาห์นี้ตลาดบ้านเราเปิดทำการเพียง 2 วัน จึงคาดว่ามูลค่าการซื้อขายอาจจะไม่คึกคัก โดยให้แนวต้าน 1,535-1,540 จุด ส่วนแนวรับ 1,525-1520 จุด ส่วนตลาดหุ้นอื่นในภูมิภาคเอเชียเช้านี้เปิดมาส่วนใหญ่เคลื่อนไหวในแดนบวกและลบ